বার্টন রিখটার
বার্টন রিখটার (২২ মার্চ ১৯৩১ – ১৮ জুলাই ২০১৮) একজন নোবেল বিজয়ী মার্কিন পদার্থবিজ্ঞানী ছিলেন। তার জীবনের অধিকাংশ সময় নিউ ইয়র্ক সিটিতে কেটেছে। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৫২ সালে ব্যাচেলর্স এবং ১৯৫৬ সালে পিএইচডি ডিগ্রি অর্জন করেন। তিনি ১৯৮৪ থেকে ১৯৯৯ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরীর পরিচালক ছিলেন। ১৯৭৬ সালে একটি নতুন মৌলিক কণা আবিষ্কারের জন্য পদার্থবিজ্ঞানে নোবেল পুরস্কার লাভ করেন।